CELEX: C2005/143/77
Language: sl
Date: 2005-06-11 00:00:00
Title: Zadeva T-148/05: Tožba Comunidad Autónoma de Madrid in Madrid, Infraestructuras del Transporte (MINTRA) proti Komisiji Evropskih skupnosti, vložena dne 11. aprila 2005

11.6.2005   
            
            
               SL
            
            
               Uradni list Evropske unije
            
            
               C 143/41
            
         Tožba Comunidad Autónoma de Madrid in Madrid, Infraestructuras del Transporte (MINTRA) proti Komisiji Evropskih skupnosti, vložena dne 11. aprila 2005
   (Zadeva T-148/05)
   (2005/C 143/77)
   Jezik postopka: španščina
   Comunidad Autónoma de Madrid in Madrid, Infraestructuras del Transporte (MINTRA), s sedežem v Madridu, ki ju zastopajo Cani Fernández Vicién, David Ortega Peciña in Julio Sabater Marotias, abogados, sta dne 11. aprila 2005 na Sodišče prve stopnje Evropskih skupnosti vložili tožbo proti Komisiji Evropskih skupnosti.
   Tožeči stranki Sodišču prve stopnje predlagata, naj:
   
               —
            
            
               Odločbo Komisije razglasi za nično in
            
         
               —
            
            
               Komisiji naloži plačilo stroškov.
            
         Tožbeni razlogi in bistvene trditve
   Ta tožba je vložena zoper odločbo tožene stranke, ki je MINTRA v skladu z „EVROPSKIM SISTEMOM RAČUNOV — ESR 95“ (ESR 95) iz Priloge A k Uredbi Sveta (ES) št. 2223/96 z dne 25. junija 1996 o Evropskem sistemu nacionalnih in regionalnih računov v Skupnosti (1) uvrstila v splošni sektor „javna uprava“. ESR 95 določa metodologijo glede standardov, opredelitev, klasifikacij in računovodskih pravil, ki jih države članice uporabljajo za pripravo svojih računovodskih izkazov in nacionalnih ekonomskih statistik. Ta računovodski sistem se ravno tako uporablja v okviru postopka glede čezmernega primanjkljaja.
   MINTRA je oseba javnega prava Občine Madrid, odvisna od Consejería de Transportes e Infraestructuras. Je pravna oseba in ima lastno premoženje kot tudi popolno poslovno sposobnost. Neodvisno od Občine Madrid se lahko tudi zadolži.
   V utemeljitev svoje tožbe tožeča stranka očita:
   
               —
            
            
               kršitev različnih pravil ESR 95 o uvrstitvi institucionalnih enot kot „tržnih“ ali „netržnih“ oseb.
            
         
               —
            
            
               kršitev načela zaupanja v pravo, kolikor iz izpodbijane odločbe izhaja, da je SUES v celoti spremenil prejšnjo razvrstitev MINTRE, sporočeno v pismu z dne 14. februarja 2003. Ta uvrstitev se je zgodila po odločitvi SUES, ko je v podobni zadevi enako odločilo glede avstrijske osebe javnega prava Bundesimmobiliengesellschaft. S tem v zvezi je treba opozoriti, da ima izpodbijana odločba za tožečo stranko in MINTRA izjemno hude finančne posledice, ker bo dolg osebe javnega prava vključen v računovodske izkaze Občine Madrid. Poleg tega bi MINTRA lahko bila prisiljena odstopiti od že sklenjenih pogodbe v okviru načrta razširitve omrežja mestne železnice, ki ga je Občina Madrid pripravila na podlagi razvrstitve iz februarja 2003.
            
         
               —
            
            
               kršitev obveznosti obrazložitve, ker se izpodbijana odločba med drugim ne sklicuje niti na pravno podlago niti na dejstva na katerih temelji.
            
         
      (1)  UL L 310, 30.11.1996, str. 1.